Još jedna poruka Javiera Solane ratnim zločincima
Za optužene za ratne zločine nema drugog izlaza nego da se pred sudom suoče sa optužnicama, poruka je visokog predstavnika EU, Javiera
Javier Solana, predstavnik Evropske Unije za vanjske poslove, je poruku povodom 10 godina od podizanja optužnica protiv Karadžića i Mladića uputio prilikom simboličnog potpisivanja vojne saradnje Evropske unije i Čilea, koji se nekoliko desetina vojnika učestvuje u evropskoj vojnoj misiji i Bosni i Hercegovini, kao što je bio i dio snaga SFORA, do decembra 2004. godine. Visoki predstavnik EU, Javier Solana: " Riječ je o veoma važnom potpisu jer se radi o važnoj latinoamerickoj zemlji- oni će , u proširenoj saradnji sa Evropskom unijom, pomoći nam u misiji EUFOR-a. Želim da se veoma zahvalim prijateljima iz Čilea, koji će ovako velikodušno učestvovati u evropskoj misiji. Nadamo se da će se poboljšanje prilika u Bosni i Hercegovini, kakvo je krenulo, i nastaviti u pozitivnom smjeru". Zamoljen za komentar činjenice da su i danas, deset godina od potpisivanja prve optužnice Haškog suda protiv Radova Karadžića i Ratka Mladića, ta dva optuzzenika još uvijek na slobodi, Solana kaže: " To je nešto što sve nas ispunjava tugom- zato što svi, prema zakonu, imaju obavezu da pomažu u traganju i davanju svih informacija kako bi se oni što su optuženi za ratne zločine, našli, ili već trebali naći pred Haškim sudom, gdje ih očekuje pošten sudski proces" - zaključio je Javier Solana.